Държавен вестник, бр. 105, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  105
(6) При липса на съгласие от предходните 
заложни кредитори кредиторът с послед-
ващ залог може да впише пристъпване към 
изпълнение само след като е удовлетворил 
всички предходни кредитори. В този случай 
той встъпва в правата им.
(7) Не може да впише пристъпване към 
изпълнение кредитор, чийто залог е вписан 
след вписан запор по реда на този закон върху 
същото имущество.“
§ 35. Създава се чл. 32а:
„Конкуренция
Чл. 32а. (1) Заложеното имущество, върху 
което е насочено изпълнението по реда на 
Гражданския процесуален кодекс или Данъч-
но-осигурителния процесуален кодекс преди 
вписване на пристъпване към изпълнение по 
реда на този закон, се продава от съдебния 
или от публичния изпълнител.
(2) Насочването на изпълнение по реда 
на Гражданския процесуален кодекс или 
Данъчно-осигурителния процесуален кодекс 
по отношение на заложеното по този закон 
имущество не спира започнатото изпълнение 
по чл. 32.“
§ 36. В чл. 34 се правят следните допъл-
нения:
1. В т. 1 накрая се добавя „включително да 
получи търговските книги на залогодателя, 
когато предмет на залога е цяло търговско 
предприятие“.
2. В т. 3 се създава изречение второ: „Съ-
ответните държавни органи са длъжни да от-
разят това обстоятелство в регистър, в който 
се води на отчет заложеното имущество.“
3. В т. 4, буква „б“ накрая се добавя 
„включително като го отдава под наем на 
трети лица“.
§ 37. Член 35 се изменя така:
„Мерки на принуда
Чл. 35. (1) Когато залогодателят не окаже 
необходимото съдействие за изпълнение върху 
заложеното имущество или за запазването му, 
заложният кредитор въз основа на извлече-
ние от регистъра за вписан залог и вписано 
пристъпване към изпълнение може да поиска 
от съдебния изпълнител предаването на за-
ложените движими вещи по реда на чл. 521 
от Гражданския процесуален кодекс.
(2) При залог върху търговско предприя-
тие съдебният изпълнител въвежда заложния 
кредитор и посочения от него управител в 
помещенията, в които се намира управлени-
ето на предприятието по реда на чл. 522 от 
Гражданския процесуален кодекс, и му предава 
търговските книги на залогодателя. При необ-
ходимост съдебният изпълнител се ползва от 
правата по чл. 431, ал. 1 и 2 от Гражданския 
процесуален кодекс. Когато изпълнението е 
насочено към включен в заложеното пред-
приятие недвижим имот, заложният кредитор 
може да поиска от съдебния изпълнител въвод 
в имота по реда на чл. 522 от Гражданския 
процесуален кодекс.
(3) Заложният кредитор може да поиска 
от съда, по реда на обезпечаване на искове, 
налагането на мярка по чл. 397, ал. 1, т. 3 от 
Гражданския процесуален кодекс, каквато 
би била подходяща в случай на недадено от 
залогодателя съдействие.“
§ 38. Член 36 се изменя така:
„Оспорване
Чл. 36. (1) Залогодателят може да оспори 
вземането или заложното право по общия 
исков ред, а когато е образувано производство 
по принудително изпълнение – по реда на 
чл. 439 от Гражданския процесуален кодекс.
(2) Всяко трето лице, чието право е засег-
нато от изпълнението по този закон, може да 
предяви иск срещу залогодателя и заложния 
кредитор, за да установи, че залогът му е не-
противопоставим или че имуществото, върху 
което е насочено изпълнението, не принадлежи 
на залогодателя.“
§ 39. Член 37 се изменя така:
„Продажба на заложеното имущество от за-
ложния кредитор
Чл. 37. (1) Вписалият пристъпване към 
изпълнение заложен кредитор има право да 
продаде от свое име и за сметка на залогода-
теля заложеното имущество след изтичането 
на две седмици от вписването, че е пристъпил 
към изпълнение.
(2) Продажбата се извършва само срещу 
заплащане на пълния размер на цената на 
депозитаря.
(3) При продажбата кредиторът е длъжен 
да положи грижата на добър търговец и да 
обяви в съответния регистър, че продава за-
ложеното имущество, както и условията за 
продажбата му.
(4) В обявлението за продажбата се по-
сочват:
1. данни за залогодателя;
2. описание на продаваното имущество;
3. минималната цена, на която се приемат 
предложенията;
4. редът и начинът на продажба;
5. мястото и денят, в който ще се извърши 
продажбата;
6. крайният срок за приемане на предложе-
нията за закупуване на заложеното имущество.
(5) Обявлението за продажба на заложеното 
имущество се обявява в съответния регистър 
и се предоставя за публикуване в специалния 
бюлетин на Министерството на икономиката 
в срок най-малко 14 дни преди изтичане на 
срока за продажбата.
(6) В първото обявление за продажба про-
дажната цена на недвижимия имот не може 
да бъде по-ниска от данъчната оценка, а про-
дажната цена на движимите вещи не може